
Vabariigi Valitsuse 22. detsembri 2011. a määruse nr 164 „Geodeetiliste punktide andmekogu asutamine ja andmekogu pidamise põhimäärus“ muutmine

Määrus kehtestatakse ruumiandmete seaduse § 36 lõike 2 alusel.

Vabariigi Valitsuse 22. detsembri 2011. a määruses nr 164 „Geodeetiliste punktide andmekogu asutamine ja andmekogu pidamise põhimäärus“ tehakse järgmised muudatused:

1) paragrahvi 2 tekst muudetakse ja sõnastatakse järgmiselt:

„Andmekogu pidamise eesmärk on koguda, säilitada ja töödelda andmeid geodeetiliste tööde, geodeetiliste võrkude, punktide ja märkide, geodeetiliste võrkude mõõtmisandmete ning nende teisenduste kohta ja globaalse satelliitpositsioneerimise (GNSS) tugijaamade andmeid ning nendest andmetest tehtud tuletisi.“;

2) paragrahvi 4 tekst loetakse lõikeks 1 ja täiendatakse lõikega 2 järgmises sõnastuses:

„(2) Andmekogu koosseisu kuuluvad geodeetiliste punktide andmekogu, riikliku GNSS satelliitandmete keskuse ESTPOS (edaspidi ESTPOS) GNSS tugijaamade haldusportaal, ESTPOS võrguportaal ja ESTPOS kasutajaportaal.“;

3) paragrahvi 5 lõiget 1 täiendatakse pärast sõna „registritoimikud“ tekstiosaga „ning ESTPOS logid ja teenuste kirjeldused“;

4) paragrahvi 5 lõiget 2 täiendatakse pärast tekstiosa „lõikes 1“ sõnadega „ja 11“;

5) paragrahvi 5 lõikest 3 jäetakse välja tekstiosa „üleande-vastuvõtuakte“;

6) paragrahvi 6 lõige 2 muudetakse ja sõnastatakse järgmiselt:

„.“;

7) paragrahvi 7 lõike 1 punkt 5 muudetakse ja sõnastatakse järgmiselt:

„5) geodeetilise punkti tasapinnalised ristkoordinaadid, geodeetilised koordinaadid, kõrgus geoidist, kõrgus ellipsoidist, raskuskiirenduse väärtus;“;

8) paragrahvi 7 lõike 1 punkt 8 tunnistatakse kehtetuks;

9) paragrahvi 7 lõike 1 punkt 12 muudetakse ja sõnastatakse järgmiselt:
„12) geodeetilise märgi asukoha skemaatiline joonis (abriss) ja fotod;“;

10) paragrahvi 7 täiendatakse lõikega 11 järgmises sõnastuses:

„(11) ESTPOS kohta kantakse järgmised andmed:
1) tugijaama nimi, lühend ja unikaalne koodnumber;
2) tugijaama koordinaadid EUREF‑EST97 ja ITRF referentssüsteemides;
3) GNSS vastuvõtja mark, mudel ja seerianumber;
4) GNSS antenni mark, mudel ja seerianumber;
5) reaalaja andmestiku seadistuse parameetrid (sisu, formaat, edastamise viis ja asukoht);
6) kasutajate andmed (nimi, meiliaadress, ettevõtte nimi,  ettevõtte registrikood/isikukood);
7) teenuste kasutusõiguste andmed (kasutajalitsentsi tüüp, kasutajalitsentsi aktiveerimise kuupäev).“;

10) paragrahvi 7 täiendatakse lõikega 12 järgmises sõnastuses:

„(12) Lisaks lõikes 1 sätestatud andmetele kantakse andmekogusse vajadusel järgmised andmed:
1) geodeetilise töö unikaalne number;
2) andmed geodeetilise töö teostaja kohta;
3) andmed geodeetilise töö tellija kohta;
4) geodeetilise punkti unikaalne number (GPA ID);
5) andmed geodeetilise märgi hooldamise aja kohta;
6) andmed kasutatud koordinaat-, kõrgus- ja gravimeetrilise süsteemi kohta;
7) andmed kasutatud mõõtmismetoodika kohta;
8) andmed geodeetilise märgi ehitamise aja kohta;
9) andmed geodeetilise märgi märgitüübi kohta;
10) andmed geodeetilise märgi tsentrinumbri kohta;
11) andmed geodeetilise märgi asukoha skeemi, fotode, horisondi avatuse jooniste koostamise aja kohta;
12) andmeandja nimi ja isiku- või registrikood.“;

11) paragrahvi 7 lõige 3 muudetakse ja sõnastatakse järgmiselt:

„(3) Andmekogusse kantakse riiklike ja kohalike geodeetiliste tööde käigus kogutud andmed.“;

12) paragrahvi 7 lõige 4 muudetakse ja sõnastatakse järgmiselt:

„(4) Andmekogusse kantakse riikliku GNSS satelliitandmete keskuse ESTPOS  tugijaamade võrgust kogutud mõõtmiste originaalandmed ja nende tuletised.“;

13) paragrahvi 7 täiendatakse lõikega 5 järgmises sõnastuses:

„(5) Andmekogusse kantakse Maa- ja Ruumiameti poolt sertifitseeritud GNSS tugijaamade koordinaadid.“;

14) paragrahvi 9 lõike 1 punkt 1 tunnistatakse kehtetuks;

15) paragrahvi 9 lõike 1 punkti 2 täiendatakse pärast sõna „töö“ sõnaga „korraldaja“;

16) paragrahvi 9 lõike 1 punkt 3 tunnistatakse kehtetuks;

17) paragrahvi 10 lõiget 1 täiendatakse pärast sõna „aruanne“ tekstiosaga „ja ESTPOS teenuste leping“;

18) paragrahvi 10 lõige 2 muudetakse ja sõnastatakse järgmiselt:

„(2) Alusdokument esitatakse vastutavale töötlejale elektrooniliselt või paberkandjal. Elektrooniliselt esitatud dokument peab olema allkirjastatud kvalifitseeritud elektroonilise allkirjaga. Kui dokumendi esitaja ei saa objektiivselt kasutada kvalifitseeritud elektroonilist allkirja, esitatakse alusdokument paberkandjal omakäeliselt allkirjastatuna.“;

19) paragrahvi 11 lõiget 1 täiendatakse pärast sõna „andmed“ tekstiosaga „ja vajaduse korral lõikes 12 nimetatud andmed“;

20) paragrahvi 11 lõiget 2 täiendatakse pärast tekstiosa „lõikes 1“ sõnadega „ja 12“;

21) paragrahvi 11 lõikest 3 jäetakse välja tekstiosa „elektroonilises kanderaamatus“;

22) paragrahvi 12 lõige 1 muudetakse ja sõnastatakse järgmiselt:

„(1) Geodeetiliste tööde teostaja vastutab enda koostatud geodeetilise töö aruandes sisalduvate andmete õigsuse eest.“;

23) paragrahvi 13 lõikest 1 jäetakse välja tekstiosa „andmeandja“ ja sõna „teavitab“ asendatakse sõnaga „teavitatakse“;

24) paragrahvi 13 lõige 2 muudetakse ja sõnastatakse järgmiselt:

„(2) Geodeetilise töö teostaja on kohustatud parandama vead ja esitama geodeetilise töö korraldajale parandatud andmed kümne tööpäeva jooksul vigade teadasaamisest. Töö korraldaja esitab parandatud andmed andmekogu vastutavale töötlejale 5 tööpäeva jooksul. Paranduste aluseks olevad dokumendid lisatakse registritoimikule.“;

25) paragrahvi 13 lõige 4 tunnistatakse kehtetuks;

26) paragrahvi 14 lõikes 1 asendatakse sõna „andmed“ sõnadega „andmete metaandmed“;

27) paragrahvi 14 täiendatakse lõigetega 11-13 järgmises sõnastuses:

„(11) Geodeetiliste punktide andmekogu avalikustatavad andmed tehakse kättesaadavaks vastutava töötleja määratud GPA teenuseveebi kaudu, mille tehnilised aadressid ja pöördumispunktid [API] avalikustatakse Eesti geoportaalis.
(12) ESTPOS tugijaamade vaatlusandmed ja nende tuletised tehakse kättesaadavaks ESTPOS teenuseveebis vastutava töötleja kehtestatud tingimustel; ligipääsu ja kasutusõiguste haldus toimub ESTPOS kasutajaportaalis.
(13) Andmete ja teenuste avalikustamise koha (URL‑id, API‑pöördumispunktid) määrab vastutav töötleja ja avalikustab muudatused Eesti geoportaalis ning tagab nende ajakohasuse.“;

28) paragrahvi 14 lõikes 2 asendatakse tekstiosa „paberkandjal või digitaalsel andmekandjal“ tekstiosaga „digitaalselt või paberkandjal“;

29) paragrahvi 14 lõikes 3 asendatakse sõna „kirjaliku“ tekstiosaga „kirjalikku taasesitamist võimaldavas vormis“;

30) paragrahvi 14 lõige 5 tunnistatakse kehtetuks;

31) määrust täiendatakse §-ga 141 järgmises sõnastuses:

„§ 141. Isikuandmete töötlemine
(1) Vastutav töötleja töötleb käesoleva määruse alusel isikuandmeid üksnes ulatuses, mis on vajalik andmekogu eesmärkide täitmiseks ja ESTPOS teenustele ligipääsu korraldamiseks.
(2) ESTPOS kasutajaportaalis töödeldavad isikuandmed võivad hõlmata kasutaja nime, e‑posti aadressi, ettevõtte nime ja registrikoodi või isikukoodi, mõõteseadme tüüpi ning teenuse kasutusõigustega seonduvaid andmeid.
(3) Isikuandmete töötlemisel lähtutakse isikuandmete kaitse üldmäärusest (EL) 2016/679 ja isikuandmete kaitse seadusest. Vastutav töötleja avalikustab privaatsusteatise ja andmete töötlemise tingimused Eesti geoportaalis ja ESTPOS kasutajaportaalis.
(4) Vastutav töötleja määrab isikuandmete säilitustähtajad ning rakendab organisatsioonilisi ja tehnilisi turvameetmeid kooskõlas §-ga 6 ja asjakohaste infoturbeeskirjadega.
(5) Andmesubjekti õiguste teostamine (ligipääs, parandamine, kustutamine, töötlemise piiramine, vastuväited) toimub vastutava töötleja kehtestatud korras. Vastutav töötleja avalikustab korra ja kontaktandmed Eesti geoportaalis ja ESTPOS kasutajaportaalis.“;

32) paragrahvi 15 lõikes 4 asendatakse sõna „punkt“ sõnaga „märk“;

